text: Kæmpe arbejdsløshed blandt murere
  05 april 2010 kl. 13.57
  Finanskrisen kombineret med en hård vinter har ramt murerne hårdt.
   
  Næsten 50 procent af murerne i det gamle Ribe Amt står uden arbejde.
  - Vi er hårdere ramt end de andre i branchen, siger Sten Mogensen, der er formand for bygningsgruppen i 3F Esbjerg, til Jyske Vestkysten.
  Krisen i murerbranchen går ikke kun ud over de murere, der allerede er på arbejdsmarkedet.
  Mange unge har svært ved at få en læreplads, da murermestrene simpelthen ikke har beskæftigelse til dem.
  